               EUROPSKA KOMISIJA
            Bruxelles, 22.2.2017.
            COM(2017) 68 final
            2017/0024(NLE)
            Prijedlog
            UREDBE VIJEĆA
            o izmjeni UREDBE VIJEĆA (EU) br. 560/2014 od 6. svibnja 2014. o osnivanju zajedničkog poduzeća za bioindustriju
            (Tekst značajan za EGP)

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Zajedničko poduzeće za bioindustriju tijelo je kojem je povjerena provedba javno-privatnog partnerstva
                  1
                čiji su članovi Unija koju zastupa Komisija i Konzorcij za bioindustriju („BIC”)
                  2
               . Zajedničko poduzeće za bioindustriju osnovano je Uredbom Vijeća (EU) br. 560/2014 („Uredba Vijeća”) radi provedbe zajedničke tehnološke inicijative za bioindustriju („inicijativa za bioindustriju”) do 31. prosinca 2024. Statut zajedničkog poduzeća za bioindustriju priložen je Uredbi Vijeća 560/2014 („Statut”).

               Prema članku 3. Uredbe Vijeća, doprinos Unije za administrativne troškove i troškove poslovanja zajedničkog poduzeća za bioindustriju trebao bi iznositi do 975 milijuna EUR. Navedeni doprinos dijeli se na sljedeći način:

               — najviše 29,25 milijuna EUR za financijske
                  3
                doprinose administrativnim troškovima zajedničkog poduzeća za bioindustriju
                  4
                i

               — najmanje 945,75 milijuna EUR za financijske doprinose troškovima poslovanja zajedničkog poduzeća za bioindustriju4 (dalje u tekstu „doprinos EU-a”).

               Prema članku 4. Uredbe Vijeća, doprinos BIC-a ili njegovih sastavnih subjekata za administrativne troškove i troškove poslovanja inicijative za bioindustriju trebao bi iznositi najmanje 2 730 milijuna EUR. Navedeni doprinos dijeli se na sljedeći način:

               — najviše 29,25 milijuna EUR za financijske doprinose administrativnim troškovima zajedničkog poduzeća za bioindustriju
                  5
               ,

               — najmanje 182,5 milijuna EUR za financijske doprinose troškovima poslovanja zajedničkog poduzeća za bioindustriju
                  6
               ,

               — neutvrđen iznos
                  7
                za doprinose u naravi
                  8
                provedbi neizravnih djelovanja
                  9
                (poznato i kao doprinosi u naravi troškovima poslovanja) i

               — najmanje 1 755 milijuna EUR za doprinose u naravi pri provedbi dodatnih aktivnosti
                  10
               .

                  Ovaj prijedlog za izmjenu odnosi se na pravne specifičnosti financijskog doprinosa iz članka 12. stavka 3. točke (b) i članka 12. stavka 4. Statuta priloženog Uredbi Vijeća 560/2014.

               Prema članku 12. stavku 3. točki (b) i članku 12. stavku (4) Statuta, financijski doprinos za troškove poslovanja u iznosu od najmanje 182,5 milijuna EUR BIC
                  11
                bi trebao isplatiti do 31. prosinca 2024.
                  12
                Nadalje, iz članka 12. stavka 3. točke (b) i članka 12. stavka 5. Statuta, kada ih se tumači zajedno, proizlazi da bi se taj financijski doprinos BIC-a trebao uvrstiti u proračun zajedničkog poduzeća za bioindustriju (na razini programa). Prema članku 12. stavku 5. Statuta, financijski doprinosi članova troškovima poslovanja doista čine sredstva zajedničkog poduzeća za bioindustriju koja se uvrštavaju u njegov proračun. Prema članku 12. stavku 3. točki (b) Statuta dio troškova poslovanja zajedničkog poduzeća za bioindustriju pokriva se financijskim doprinosima članova koji nisu Unija. Posljednja odredba ne odnosi se na sastavne subjekte članova koji nisu Unija, a oni su ti koji sudjeluju u provedbi neizravnih djelovanja koja financira zajedničko poduzeće za bioindustriju i koji bi mogli financijski pridonijeti takvim neizravnim djelovanjima (na razini projekta).

               Odjeljak 3.2.5 zakonodavnog financijskog izvještaja priloženog Prijedlogu Uredbe Vijeća o zajedničkom poduzeću za bioindustriju od 10. srpnja 2013.
                  13
                podrazumijeva da zakonodavac očekuje da se 17,5 milijuna EUR financijskih doprinosa iz industrije za troškove poslovanja godišnje uvrsti u proračun zajedničkog poduzeća za bioindustriju.

               BIC je priznao svoju obvezu financijskog doprinosa od najmanje 182,5 milijuna EUR do 31. prosinca 2024., ali naišao je na poteškoće s načinom isplate
                  14
               . Mnogim članovima BIC-a financijski doprinos na razini programa nije komercijalno isplativ jer im u zamjenu ne pruža nikakvu zajamčenu korist (npr. rezultate projekata i povezana prava na intelektualno vlasništvo) te bi mogao pružiti korist konkurentima koji sudjeluju u projektima koje financira zajedničko poduzeće za bioindustriju
                  15
               . Stoga je BIC predložio alternativni način isplate financijskog doprinosa: mogućnost da njegovi članovi isplaćuju financijski doprinos izravno, na razini projekta
                  16
               . Taj bi način isplate potakao financijsko sudjelovanje članova BIC-a jer bi oni imali pristup rezultatima projekata koji pripadaju samo sudionicima projekta.

               Europska komisija procijenila je prijedlog BIC-a i provjerila utječe li (i u kojoj mjeri) navodna poteškoća BIC-a da ispuni svoju obvezu financijskog doprinosa zajedničkom poduzeću za bioindustriju na interes Unije. Kao prvo, Europska komisija mogla je jednostavno odbaciti argumente BIC-a, uz obrazloženje da interesi privatnog člana zajedničkog poduzeća nisu u nadležnosti Komisije, da je ispunjavanje postojećeg pravnog okvira obvezno i da će se u slučaju njegova neispunjavanja primijeniti sankcije iz Uredbe Vijeća
                  17
               . Međutim, to bi negativno utjecalo na cilj zajedničkog poduzeća za bioindustriju – provođenje aktivnosti suradnjom dionika duž čitavog vrijednosnog lanca bioindustrije, uključujući mala i srednja poduzeća, centre za istraživanja i tehnologiju te sveučilišta
                  18
               . Stoga su službe Komisije odlučile zauzeti proaktivno stajalište. Započele su detaljnu procjenu tog pitanja i utvrdile najbolja dostupna nastavna postupanja. To je obuhvaćalo analizu mogućih zakonodavnih i nezakonodavnih mjera, što je dovelo do zaključka da je potrebna formalna izmjena pravnog okvira.

               Kako bi se osiguralo da ta izmjena ne utječe na početne ciljeve Uredbe Vijeća, službe Europske komisije utvrdile su ciljeve koji stoje iza obveze isplate financijskog doprinosa: (1) osigurati isplatu minimalnog privatnog financijskog doprinosa za troškove poslovanja inicijative za bioindustriju preko obveze njezina privatnog člana, (2) osigurati minimalni učinak poluge doprinosima Unije i, što je vrlo važno, (3) podržati razvoj sektora biogospodarstva osiguravanjem sredstava dostupnih za djelovanja u području istraživanja i inovacija u tom sektoru. S obzirom na prvi cilj, obvezu financijskog sudjelovanja preuzeli su osobito članovi BIC-a koji pripadaju šumarskoj industriji, koja zbog svojeg poslovnog modela
                  19
                ne može stvarati doprinose u naravi troškovima poslovanja pa u zajedničkom poduzeću za bioindustriju može sudjelovati samo financijski. S obzirom na treći cilj, 150 milijuna EUR (od 182,5 milijuna EUR očekivanog financijskog doprinosa BIC-a) namijenjeno je ulaganju u djelovanja u području istraživanja i inovacija
                  20
                (u kojima su glavni korisnici akademska zajednica te mala i srednja poduzeća).

               Uzimajući u obzir razloge za obvezu isplate financijskog doprinosa, službe Europske komisije radile su na utvrđivanju mogućih načina na koji bi se financijski doprinos mogao isplatiti. Po tom je pitanju konstruktivna bila komparativna analiza Uredbe Vijeća s pravnim okvirima utvrđenima za druga zajednička poduzeća
                  21
               . Financijski doprinos članova koji nisu Unija utvrđen je samo u uredbi o osnivanju zajedničkog poduzeća za inicijativu za inovativne lijekove 2 („IMI2”)
                  22
               . Za razliku od Uredbe o osnivanju zajedničkog poduzeća za bioindustriju, Uredba o osnivanju zajedničkog poduzeća IMI2 ne obuhvaća obvezu financijskog doprinosa. To je članovima koji nisu Unija samo jedna mogućnost. Financijski doprinos zajedničkom poduzeću IMI2 može se isplatiti na razini programa i razini projekta.  Nadalje, potrebno je napomenuti da se u praksi isplata na razini programa IMI2 provodi preko fondova i dobrotvornih organizacija koji po svojoj prirodi funkcioniraju kao javni financijeri (npr. Bill & Melinda Gates Foundation, Wellcome Trust), dok sastavni ili povezani subjekti EFPIA-e (ekvivalent članova BIC-a u programu IMI2) isplaćuju financijske doprinose na razini projekta. Stoga su zaključci ove komparativne analize sljedeći: (1) obveza isplate financijskog doprinosa isključivo na razini programa svojstvena je samo zajedničkom poduzeću za bioindustriju, (2) trenutačni model zajedničkog poduzeća za bioindustriju prikladan je za suradnju s fondovima i dobrotvornim organizacijama i, najvažnije, (3) okvir zajedničkog poduzeća za bioindustriju potrebno je prilagoditi jer ono treba surađivati i s komercijalnim poduzećima.

               Kao tijelo odgovorno za promicanje općeg interesa Unije i poduzimanje prikladnih inicijativa u tu svrhu
                  23
                te uzimajući u obzir poteškoće s kojima se BIC susreo u isplati financijskog doprinosa na način predviđen Uredbom Vijeća, Europska komisija predlaže prilagodbu početnog teksta Uredbe Vijeća uvođenjem mogućnosti isplate financijskih doprinosa na razini projekta, uz postojeći način isplate na razini programa. To rješenje djelotvorno rješava situaciju i usmjereno je na ostvarenje početnih ciljeva Uredbe Vijeća tako što se članovima BIC-a omogućava da ispune svoju početnu obvezu. Rješenje je slično onomu iz zajedničkog poduzeća IMI2 u kojem članovi koji nisu Unija mogu davati financijske doprinose na razini programa, što obično rade fondovi i dobrotvorne organizacije, ili na razini projekta, što predstavlja način kojim se koriste komercijalni subjekti.

               Predložena izmjena nije dio programa REFIT.

               •Dosljednost s postojećim odredbama politike u određenom području

                  Ovim se prijedlogom nastoji poboljšati odredbe Uredbe Vijeća i bolje ih usmjeriti prema njezinim ciljevima. Stoga je ovaj prijedlog za izmjenu potpuno usklađen s izvornim ciljevima zajedničkog poduzeća za bioindustriju i postojećim odredbama politike.

               •Dosljednost u odnosu na druge politike Unije

               Zajedničko poduzeće za bioindustriju razvija „usku sinergiju s drugim programima Unije u područjima poput obrazovanja, okoliša, konkurentnosti i MSP-ova te s fondovima u području kohezijske politike i politike ruralnog razvoja, čime se posebno može pridonijeti jačanju nacionalnih i regionalnih sposobnosti istraživanja i inovacija u kontekstu strategija pametne specijalizacije”
                  24
               .

               Važnost (uspostave) javno-privatnih partnerstva u bioindustriji u obliku zajedničke tehnološke inicijative istaknuta je u nekoliko komunikacija Komisije, poput „Inovacijama do održivog rasta: biogospodarstvo za Europu”
                  25
               , „Za europsku industrijsku renesansu”
                  26
               , „Javno-privatna partnerstva u programu Obzor 2020.: snažno sredstvo za postizanje ciljeva u području inovacija i rasta u Europi”
                  27
                i „Europsko partnerstvo za inovacije ‚Produktivnost i održivi razvoj poljoprivrede’”
                  28
               .

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Pravna osnova ovog prijedloga za izmjenu leži u člancima 187. i 188. Ugovora o funkcioniranju Europske unije („UFEU”).

               •Supsidijarnost (za neisključivu nadležnost)

               Inicijativa ne pripada isključivim nadležnostima koje su izričito prenesene na EU. Međutim, samo EU može izmijeniti pravni okvir zajedničkog poduzeća osnovanog prema člancima 187. i 188. UFEU-a. Države članice ne mogu samostalno raditi na izmjeni pravnog okvira tijela EU-a.

               •Proporcionalnost

                  Cilj predviđen ovim prijedlogom za izmjenu jest prilagodba odredbi Uredbe Vijeća kako bi se članovima BIC-a dala praktična mogućnost da ispune svoju obvezu isplate financijskog doprinosa. Prijedlog nema dodatni utjecaj osim onoga izvorno predviđenog Uredbom Vijeća. Stoga predloženo djelovanje ne nadilazi ono što je potrebno za zadovoljavajuće ostvarenje cilja, s obzirom na sadržaj i oblik. Na taj se način ispunjava načelo proporcionalnosti.

               •Odabir instrumenta

               Provedena je analiza regulatornih i neregulatornih mjera koja je uputila na potrebu formalne izmjene Uredbe Vijeća. Zbog nemogućnosti tumačenja Uredbe Vijeća koje bi omogućilo isplatu financijskog doprinosa na razini projekta, izmjena Uredbe Vijeća jedina je dostupna mogućnost.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               •Ex post evaluacija/provjera prikladnosti postojećeg zakonodavstva

                  Uredba Vijeća stupila je na snagu u lipnju 2014., a rok za privremenu evaluaciju zajedničkog poduzeća za bioindustriju jest 30. lipnja 2017. Stoga još nisu provedene nikakve ex post evaluacije ili provjere prikladnosti s obzirom na Uredbu Vijeća.

               •Savjetovanja s dionicima

               Europska komisija ima stalne operativne razmjene s BIC-om, njegovim članovima i programskim uredom zajedničkog poduzeća za bioindustriju u okviru provedbe zajedničkog poduzeća za bioindustriju. Način isplate financijskog doprinosa članova BIC-a bio je tema nekoliko krugova savjetovanja i rasprava.

               •Prikupljanje i primjena stručnih znanja

               Europska komisija nije se oslanjala na vanjska stručna znanja u rješavanju pitanja financijskog doprinosa članova BIC-a.

               •Procjena učinka

                  Cilj predviđen ovim prijedlogom za izmjenu jest prilagodba Uredbe Vijeća da bi se potpuno ostvario učinak koji se od nje izvorno očekivao. Stoga ovaj prijedlog za izmjenu nema dodatni učinak osim onoga koji se očekuje od izvorne Uredbe Vijeća.

                  Nadalje, prema Paketu instrumenata za bolju regulativu
                     29
                  , procjena učinka nije obvezna kada Komisija nema izbora ili je on vrlo ograničen. Kako je prethodno objašnjeno, opcije Europske komisije u ovom su slučaju ograničene jer samo „tehnički” izmjenjuje prethodnu političku odluku koja već podliježe procjeni učinka tako što utvrđuje tehničke detalje uz ograničenu diskrecijsku ovlast. Stoga za ovu inicijativu nije potrebna procjena učinka.

               •Primjerenost propisa i pojednostavljivanje

               Predložena izmjena nije dio programa REFIT.

               Da bi se procijenio njezin učinak na regulatorno i administrativno opterećenje, potrebno je opisati, s jedne strane, okvir stvoren izvornom Uredbom Vijeća i, s druge strane, okvir predviđen ovim prijedlogom.

               Da bi se ispunili zahtjevi utvrđeni Uredbom Vijeća, članovi BIC-a moraju isplatiti pojedinačne financijske doprinose BIC-u prema pravilima koja je dogovorio konzorcij. BIC prikuplja pojedinačne financijske doprinose članova, uvrštava ih u financijske izvještaje i isplaćuje financijske doprinose
                  30
                zajedničkom poduzeću za bioindustriju. Zajedničko poduzeće za bioindustriju uvrštava ih u financijske izvještaje kao operativni proračun
                  31
               , zajedno s doprinosom Unije (što predstavlja doprinos zajedničkog poduzeća za bioindustriju neizravnim djelovanjima).

               Kao dio svakodnevnih operativnih aktivnosti, zajedničko poduzeće za bioindustriju procjenjuje nastale troškove koje su naveli korisnici u projektima koje financira zajedničko poduzeće za bioindustriju. Nakon odobrenja prihvatljivih troškova (prema primjenjivom pravnom okviru, osobito pravilima sudjelovanja u Obzoru 2020.
                  32
                i sporazumima o dodjeli bespovratnih sredstava sklopljenima između zajedničkog poduzeća za bioindustriju i korisnika projekta), zajedničko poduzeće za bioindustriju raspoređuje doprinos zajedničkog poduzeća za bioindustriju projektima. Korisnici uvrštavaju doprinos primljen od zajedničkog poduzeća za bioindustriju u svoje financijske izvještaje prema nacionalnom zakonodavstvu i svojim uobičajenim računovodstvenim praksama.

               Prema ovom prijedlogu, članovi BIC-a moći će nastaviti isplaćivati financijske doprinose na razini programa, kako je prethodno opisano. Osim toga, članovi BIC-a koji sudjeluju u projektu zajedničkog poduzeća za bioindustriju imat će mogućnost prijenosa financijskog doprinosa izravno drugom sudioniku istog projekta, kako je predstavljeno u opisu djelovanja, prema pravilima koja su zajednički dogovorile obje stranke (konzorcijski sporazum) i prema primjenjivom pravnom okviru. Sudionici uvrštavaju financijski doprinos u svoje financijske izvještaje prema nacionalnom zakonodavstvu i svojim uobičajenim računovodstvenim praksama.

               Komparativni sažetak dvaju okvira predstavljen je u tablici u nastavku:

                        Sadašnji okvir

                        Predložena alternativa

                        financijski prijenos iz članova BIC-a BIC-u

                        financijski prijenosi iz članova BIC-a korisnicima projekta

                        računovodstvo u BIC-u

                        financijski prijenos iz BIC-a zajedničkom poduzeću za bioindustriju

                        računovodstvo u zajedničkom poduzeću za bioindustriju

                        (nakon procjene prihvatljivih troškova)

                        financijski prijenosi iz zajedničkog poduzeća za bioindustriju korisnicima projekta

                        računovodstvo kod korisnika prema njihovu nacionalnom zakonodavstvu i uobičajenim računovodstvenim praksama.

                        računovodstvo kod korisnika prema njihovu nacionalnom zakonodavstvu i uobičajenim računovodstvenim praksama.

               Ovim se prijedlogom smanjuje administrativno opterećenje BIC-a i zajedničkog poduzeća za bioindustriju s obzirom na njihovu posredničku ulogu između članova BIC-a koji su obvezni davati financijske doprinose i sudionika projekta. Međutim, BIC je i dalje u konačnici odgovoran za izvješćivanje o ukupnom broju financijskih doprinosa članova, kako je utvrđeno člankom 4 stavkom 3. Uredbe o osnivanju zajedničkog poduzeća za bioindustriju.

               Odgovarajuće izmjene uvest će se u ogledni sporazum o dodjeli bespovratnih sredstava zajedničkog poduzeća za bioindustriju na osnovi sličnih rješenja primijenjenih u oglednom sporazumu o dodjeli bespovratnih sredstava zajedničkog poduzeća IMI2.

               Začetnik je predviđenog sustava Zajedničko poduzeće IMI
                  33
               , a trenutačno se upotrebljava i u kontekstu zajedničkog poduzeća IMI2.

               •Temeljna prava

                  Ovaj prijedlog za izmjenu nema posljedica na zaštitu temeljnih prava.

                  4.
                        UTJECAJ NA PRORAČUN

                  Ovaj prijedlog za izmjenu ne utječe na proračun.

                  Kako je prethodno objašnjeno, sadašnji pravni okvir članovima BIC-a otežava usklađivanje s tim okvirom, pa bi na proračun utjecao izostanak prijedloga za izmjenu. Točnije, neusklađenost članova koji nisu Unija s pravnim okvirom dovela bi do financijskih sankcija, kako je utvrđeno člankom 4. stavkom 5. Uredbe Vijeća, koje se među ostalim odnose i na smanjenje financijskog doprinosa Unije inicijativi za bioindustriju. Smanjenje proračuna najviše bi utjecalo na akademsku zajednicu i odgovarajuća mala i srednja poduzeća jer je taj financijski doprinos rezerviran osobito za djelovanja u području istraživanja i inovacija (u kojima su akademska zajednica te mala i srednja poduzeća glavni korisnici koji primaju sredstva
                     34
                  ).

               5.OSTALI DIJELOVI

               •Planovi provedbe i mehanizmi praćenja, evaluacije i izvješćivanja

                  Za ovu izmjenu nije potreban poseban plan provedbe jer će se izmijenjena Uredba Vijeća provoditi preko projekata koje odabere zajedničko poduzeće za bioindustriju nakon provođenja otvorenih, konkurentnih poziva na podnošenje prijedloga, kako je utvrđeno i izvornom Uredbom. Plan provedbe nije utvrđen ni pri početnom donošenju Uredbe Vijeća.

               •Dokumenti s obrazloženjima (za direktive)

                  Ovaj prijedlog za izmjenu odnosi se na Uredbu Vijeća koja je obvezujuća u svim elementima i izravno primjenjiva u svakoj državi članici. Stoga nije potreban dokument s obrazloženjima.

               •Detaljno obrazloženje posebnih odredbi prijedloga

                  Ovaj prijedlog za izmjenu sadržava jedan bitan članak koji će imati sljedeće učinke:

                  — uvođenje novog načina isplate financijskog doprinosa iz članka 12. stavka 3. točke (b) Statuta priloženog Uredbi Vijeća, uz postojeće načine isplate,

                  — isplata financijskih doprinosa bit će moguća na dva načina: prijenosom doprinosa iz BIC-a zajedničkom poduzeću za bioindustriju (kao i dosad) i/ili njihovim izravnim prijenosom iz člana BIC-a drugom korisniku projekta,

                  — proširenje stranaka koje mogu isplatiti financijski doprinos iz članka 12. stavka 3. točke (b) Statuta priloženog Uredbi Vijeća. Uz „članove koji nisu Unija” (tj. samo BIC) isplata financijskog doprinosa omogućit će se i njegovim „sastavnim subjektima” (tj. članovima BIC-a),

                  — održavanje obveze za sveukupni financijski cilj utvrđen člankom 12. stavkom 4. Statuta priloženog Uredbi Vijeća,

                  — omogućavanje članovima BIC-a da preko BIC-a izvješćuju o financijskim doprinosima koje su isplatili zajedničkom poduzeću za bioindustriju na razini projekta.

               2017/0024 (NLE)

               Prijedlog

               UREDBE VIJEĆA

               o izmjeni UREDBE VIJEĆA (EU) br. 560/2014 od 6. svibnja 2014. o osnivanju zajedničkog poduzeća za bioindustriju

               (Tekst značajan za EGP)

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 187. i članak 188. prvi stavak,

               uzimajući u obzir prijedlog Europske komisije,

               uzimajući u obzir mišljenje Europskog parlamenta
                  35
               ,

               uzimajući u obzir mišljenje Europskoga gospodarskog i socijalnog odbora
                  36
               ,

               budući da:

               (1)Uredbom Vijeća (EU) br. 560/2014 (
                  37
               ) osnovano je zajedničko poduzeće za bioindustriju.

               (2)U članku 12. stavku 4. Statuta zajedničkog poduzeća za industriju, navedenom u Prilogu Uredbi (EU) br. 560/2014 („Statut”), navodi se da financijski doprinos članova zajedničkog poduzeća za bioindustriju koji nisu Unija troškovima poslovanja iznosi najmanje 182,50 milijuna EUR tijekom razdoblja utvrđenoga člankom 1. Uredbe (EU) br. 560/2014, odnosno od osnivanja zajedničkog poduzeća za bioindustriju do 31. prosinca 2024.

               (3)Bio-based Industries Consortium Aisbl („BIC”), član zajedničkog poduzeća za bioindustriju koji nije Unija, i dalje je spreman pružati podršku troškovima poslovanja zajedničkog poduzeća za bioindustriju u iznosu utvrđenom člankom 12. stavkom 4. Statuta. Međutim, predložio je alternativni način financiranja preko financijskih doprinosa njegovih sastavnih subjekata na razini neizravnih djelovanja.

               (4)Cilj inicijative za bioindustriju da provodi aktivnosti suradnjom dionika duž čitavog vrijednosnog lanca bioindustrije, uključujući mala i srednja poduzeća, centre za istraživanja i tehnologiju te sveučilišta može se ostvariti samo ako se BIC-u i njegovim sastavnim subjektima omogući isplata financijskog doprinosa ne samo u obliku isplata zajedničkom poduzeću za bioindustriju, već i u obliku financijskih doprinosa neizravnim djelovanjima koja financira zajedničko poduzeće za bioindustriju.

               (5)Stoga je potrebno izmijeniti Statut da bi se BIC-u i njegovim sastavnim subjektima omogućila isplata financijskog doprinosa u punom iznosu utvrđenom člankom 12. stavkom 4. Statuta tako da se omogući davanje doprinosa ne samo u obliku isplata zajedničkom poduzeću za bioindustriju, već i u obliku financijskih doprinosa neizravnim djelovanjima koja financira zajedničko poduzeće za bioindustriju o kojima će se izvješćivati zajedničkom poduzeću za bioindustriju,

               DONIJELO JE OVU UREDBU:

               Članak 1.

               Članak 12. Statuta zajedničkog poduzeća za bioindustriju, kako je naveden u Prilogu Uredbi Vijeća (EU) br. 560/2014, mijenja se kako slijedi:

               stavak 3. točka (b) zamjenjuje se sljedećim:

               „(b) financijskih doprinosa članova koji nisu Unija ili njihovih sastavnih subjekata;”

               stavak 4. zamjenjuje se sljedećim:

               „4. Financijski doprinosi članova koji nisu Unija ili njihovih sastavnih subjekata troškovima poslovanja iz stavka 3. točke (b) iznose najmanje 182,50 milijuna EUR tijekom razdoblja predviđenog u članku 1. ove Uredbe.

               Ti se financijski doprinosi daju u obliku isplata zajedničkom poduzeću za bioindustriju ili u obliku financijskih doprinosa neizravnim djelovanjima koja financira zajedničko poduzeće za bioindustriju.”

               Članak 2.

               Ova Uredba stupa na snagu dvadesetog dana od dana objave u Službenom listu Europske unije.

               Ova je Uredba u cijelosti obvezujuća i izravno se primjenjuje u svim državama članicama.

               Sastavljeno u Bruxellesu

                     Za Vijeće

                     Predsjednik

                     (1)
                  Članak 1. Uredbe Vijeća 560/2014.

                     (2)
                  Članak 2. Statuta priloženog Uredbi Vijeća 560/2014.

                     (3)
                  Izraz financijski odnosi se na doprinos plaćen u gotovini.

                     (4)
                  Članak 3. stavak 1. Uredbe Vijeća 560/2014, potvrđen člankom 12. stavkom 2. Statuta priloženog Uredbi Vijeća 560/2014.

                     (5)
                  Članak 4. stavak 2. točka (a) Uredbe Vijeća 560/2014, potvrđena člankom 12. stavkom 2. Statuta priloženog Uredbi Vijeća 560/2014.

                     (6)
                  Članak 4. stavak 2. točka (a) Uredbe Vijeća 560/2014, potvrđena člankom 12. stavkom 3. točkom (b) i člankom 12. stavkom 4. Statuta priloženog Uredbi Vijeća 560/2014.

                     (7)
                  Iako iznos nije izričito naveden, najmanji obvezni prag utvrdit će se na kraju zajedničkog poduzeća za bioindustriju oduzimanjem svih ostalih dostavljenih doprinosa od najmanjeg praga od 2 730 milijuna EUR.

                     (8)
                  Izraz u naravi odnosi se na doprinos koji se plaća robom i/ili uslugama, a ne u gotovini.

                     (9)
                  Članak 4. stavak 2. točka (a) Uredbe Vijeća 560/2014, potvrđena člankom 12. stavkom 3. točkom (c) Statuta priloženog Uredbi Vijeća 560/2014.

                     (10)
                  Doprinosi u naravi za dodatne aktivnosti utvrđeni su člankom 4. stavkom 2. točkom (b) Uredbe Vijeća 560/2014.

                     (11)
                  BIC je jedini pripadnik „članova koji nisu Unija”.

                     (12)
                  Razdoblje utvrđeno člankom 1. jest „do 31. prosinca 2024.”.

                     (13)
                  Prijedlog Uredbe Vijeća o zajedničkom poduzeću za bioindustriju (COM(2013) 496).

                     (14)
                  U financijskim godinama 2014., 2015. i 2016. BIC je isplatio iznos od 0,75 milijuna EUR na razini programa.

                     (15)
                  Konkurentima člana BIC-a ne može se ograničiti sudjelovanje u projektu koji financira zajedničko poduzeće za bioindustriju jer bi to bilo protivno otvorenoj i transparentnoj prirodi poziva na podnošenje prijedloga zajedničkog poduzeća za bioindustriju.

                     (16)
                  Dopis od 31. ožujka 2015. koji je odbor BIC-a uputio jedinici F.2 Glavne uprave za istraživanje i inovacije.

                     (17)
                  Vidjeti članak 4. stavak 5. Uredbe Vijeća 560/2014.

                     (18)
                  Vidjeti uvodnu izjavu 14. Uredbe Vijeća 560/2014.

                     (19)
                  Članovi šumarske industrije općenito nemaju kapacitet za interno istraživanje i obično se oslanjaju na eksternalizaciju istraživačkih aktivnosti akademskoj zajednici te malim i srednjim poduzećima.

                     (20)
                  Vidjeti str. 46. strateškog programa za inovacije i istraživanja iz ožujka 2013. (

                     SIRA

                  ), u kojem ukupni iznos za istraživanje i razvoj (tj. djelovanje u području istraživanja i inovacija) iznosi 600 milijuna EUR (od čega 150 milijuna EUR čini financijski doprinos članova BIC-a, 150 milijuna EUR čini njihov doprinos u naravi, a 300 milijuna EUR čini doprinos EU-a).

                     (21)
                  Uredba Vijeća (EU) br. 559/2014 od 6. svibnja 2014. o osnivanju

                     Zajedničkog poduzeća za gorivne članke i vodik 2

                  ; Uredba Vijeća (EU) br. 558/2014 od 6. svibnja 2014. o osnivanju

                     Zajedničkog poduzeća „Clean Sky 2”

                  ; Uredba Vijeća (EU) br. 561/2014 od 6. svibnja 2014. o osnivanju

                     zajedničkog poduzeća ECSEL

                  ; Uredba Vijeća (EU) br. 642/2014 od 16. lipnja 2014. o uspostavi

                     zajedničkog poduzeća Shift2Rail

                  .

                     (22)
                  Osnovano Uredbom Vijeća (EU) br. 557/2014 od 6. svibnja 2014.

                     (23)
                  Vidjeti članak 17. Ugovora o Europskoj uniji.

                     (24)
                  Vidjeti uvodnu izjavu 17. Uredbe Vijeća 560/214.

                     (25)
                  Komunikacija Komisije Europskom parlamentu i Vijeću

                     COM(2012) 60 final

                  .

                     (26)
                  Komunikacija Komisije Europskom parlamentu i Vijeću

                     COM(2014) 14 final

                  .

                     (27)
                  Komunikacija Komisije Europskom parlamentu i Vijeću

                     COM(2013) 494 final

                  .

                     (28)
                  Komunikacija Komisije Europskom parlamentu i Vijeću

                     COM(2012) 79 final

                  .

                     (29)
                  Vidjeti str. 33.

                     Paketa instrumenata

                   za bolju regulativu.

                     (30)
                  Prema članku 12. stavku 3. točki (b) potvrđenoj člankom 12. stavkom 4. Statuta priloženog Uredbi Vijeća.

                     (31)
                  Prema članku 12. stavku 5. točki (b) potvrđenoj člankom 12. stavkom 3. točkom (a) i člankom 12. stavkom 3. točkom (b) Statuta priloženog Uredbi Vijeća.

                     (32)
                  Uredba (EU) br. 1290/2013 Europskog parlamenta i Vijeća od 11. prosinca 2013. o utvrđivanju pravila za sudjelovanje u Okvirnom programu za istraživanja i inovacije Obzor 2020. (2014. – 2020.) i širenje njegovih rezultata.

                     (33)
                  Zajedničko poduzeće IMI prvo je osnovano Uredbom Vijeća (EZ) br. 73/2008 od 20. prosinca 2007. o osnivanju Zajedničkog poduzeća za provedbu zajedničke tehnološke inicijative za inovativne lijekove.

                     (34)
                  Delegirana Uredba Komisije (EU) br. 623/2014 od 14. veljače 2014. o uspostavi odstupanja od Uredbe (EU) br. 1290/2013 Europskog parlamenta i Vijeća o utvrđivanju pravila za sudjelovanje u „Obzoru 2020.” i širenje njegovih rezultata u vezi sa zajedničkim poduzećem za bioindustriju.

                     (35)
                  SL C , , str. .

                     (36)
                  SL C , , str. .

                     (37)
                  Uredba Vijeća (EU) br. 560/2014 od 6. svibnja 2014. o osnivanju zajedničkog poduzeća za bioindustriju (SL L 169, 7.6.2014., str. 130.).


				|

		52015PC0121

			Prijedlog UREDBE EUROPSKOG PARLAMENTA I VIJEĆA o izmjeni Uredbe (EU) br. 1236/2010 Europskog parlamenta i Vijeća o sustavu kontrole i izvršenja primjenjivom na području obuhvaćenom Konvencijom o budućoj multilateralnoj suradnji u ribarstvu sjeveroistočnog Atlantika /* COM/2015/0121 final - 2015/0063 (COD) */

			   	OBRAZLOŽENJE
1.           KONTEKST
PRIJEDLOGA
• Razlozi i
ciljevi prijedloga
Cilj je ovog prijedloga izmijeniti pravila
EU-a o prijenosu sustava kontrole i izvršenja koji je donijela Komisija za
ribarstvo sjeveroistočnog Atlantika (NEAFC).
• Opći
kontekst
Europska unija ugovorna je stranka Konvencije
o budućoj multilateralnoj suradnji u ribarstvu sjeveroistočnog
Atlantika, čiji je cilj dugoročno očuvati i optimalno
iskoristiti ribolovne resurse sjeveroistočnog Atlantika, čime bi se
pridonijelo održivom razvoju, zaštiti okoliša i razvoju lokalne zajednice.
Radi osiguranja primjene Konvencije i
preporuka Komisije za ribarstvo sjeveroistočnog Atlantika (NEAFC) mogu se
donijeti mjere kontrole i izvršenja za ribolovne aktivnosti u tom ribolovnom
području. Sustav kontrole i izvršenja sadržava takve mjere i primjenjuje
se na sva plovila koja se koriste ili su namijenjena korištenju za obavljanje
aktivnosti iskorištavanja ribolovnih resursa u područjima koja su
definirana u Konvenciji.
Uredbom (EU) br. 1236/2010 u pravo Unije
prenosi se sustav kontrole i izvršenja koji je donio NEAFC. Tom se Uredbom
utvrđuju određene posebne mjere kontrole za praćenje ribolovnih
aktivnosti u području obuhvaćenom Konvencijom o budućoj
multilateralnoj suradnji u ribarstvu sjeveroistočnog Atlantika te
dopunjuju mjere kontrole predviđene Uredbom Vijeća (EZ)
br. 1224/2009 od 20. studenoga 2009. o uspostavi sustava kontrole
Zajednice za osiguranje sukladnosti s pravilima zajedničke ribarstvene
politike[1]
te Uredbom Vijeća (EZ) br. 1005/2008 od 29. rujna 2008. o uspostavi
sustava Zajednice za sprečavanje, suzbijanje i zaustavljanje nezakonitog,
neprijavljenog i nereguliranog ribolova[2].
Na svojim godišnjim sastancima 2012. i 2013.
NEAFC je donio preporuke o izmjeni sustava kontrole i izvršenja. Glavna je
izmjena, donesena Preporukom 9/2014, usklađivanje sustava sa Sporazumom
FAO-a o mjerama države luke za sprečavanje, suzbijanje i zaustavljanje
nezakonitog, neprijavljenog i nereguliranog ribolova, koji je EU odobrio 2011.
Ugovorne stranke sporazumjele su se da će ova Preporuka stupiti na snagu
1. srpnja 2015. Drugom se promjenom, donesenom Preporukom 15/2013, objašnjava da
plovila koja sudjeluju u prekrcaju u regulatornom području kao plovila
primatelji moraju dostaviti obavijest o luci iskrcaja, bez obzira na to nalazi
li se luka u kojoj će se obavljati iskrcaj unutar ili izvan područja
Konvencije. Na svojem godišnjem sastanku u studenome 2014. NEAFC je donio
Preporuku 12/2015 o izmjeni Preporuke 9/2014 u pogledu postupaka
obavješćivanja o nadzoru stranih ribarskih plovila koji obavlja država
luke kako bi se postupci obavješćivanja prilagodili za prijelaz s
papirnatog sustava na modernu internetsku aplikaciju kojom upravlja tajnik
NEAFC-a.
Preporuka 15/2013 stupila je na snagu 2013., a
Preporuka 9/2014 kako je izmijenjena Preporukom 12/2015 stupit će na snagu
1. srpnja 2015. Obje su preporuke obvezujuće za ugovorne stranke u skladu
s uvjetima Konvencije NEAFC-a. EU bi kao ugovorna stranka stoga trebao
primjenjivati te preporuke.
NEAFC je te preporuke donio uz punu podršku
EU-a. Stoga je u interesu EU-a da preporuke budu ugrađene u pravo Unije u
obliku predložene uredbe.
• Postojeće odredbe u području
obuhvaćenom prijedlogom
Uredbom (EU) br. 1236/2010 Europskog
parlamenta i Vijeća o sustavu kontrole i izvršenja primjenjivom na
području obuhvaćenom Konvencijom o budućoj multilateralnoj
suradnji u ribarstvu sjeveroistočnog Atlantika u pravo Unije prenosi se
sustav kontrole i izvršenja koji je donio NEAFC. Navedenu bi Uredbu trebalo
izmijeniti kako bi se u pravo Unije unijele izmjene sustava koje postaju
obvezujuće za Uniju.
Mjere za provedbu Uredbe (EU) br. 1236/2010
donesene su Provedbenom uredbom Komisije (EU) br. 433/2012 od 23. svibnja
2012. o utvrđivanju detaljnih pravila za primjenu Uredbe (EU) br. 1236/2010
Europskog parlamenta i Vijeća o sustavu nadzora i provedbe koji se
primjenjuje u području obuhvaćenom Konvencijom o budućoj
višestranoj suradnji u ribarstvu sjeveroistočnog Atlantika.
Uredba Vijeća (EZ) br. 1005/2008 o
uspostavi sustava Zajednice za sprečavanje, suzbijanje i zaustavljanje
nezakonitog, neprijavljenog i nereguliranog ribolova („Uredba o ribolovu NNN”)
primjenjuje se od 1. siječnja 2010.
• Usklađenost s drugim politikama i
ciljevima Unije
Pridržavajući se općeg okvira
održivog iskorištavanja ribolovnih resursa, ovaj je prijedlog u skladu s
ciljevima zajedničke ribarstvene politike i pridonosi održivom razvoju.
2.           REZULTATI SAVJETOVANJA SA
ZAINTERESIRANIM STRANAMA I PROCJENE UTJECAJA
• Savjetovanja sa zainteresiranim stranama
Metode savjetovanja, glavni ciljni
sektori i opći profil ispitanika
Nije primjenjivo.
Sažetak odgovora i njihovo uzimanje u
obzir
Nije primjenjivo.
• Prikupljanje i primjena stručnih
mišljenja
Nije bilo potrebe za vanjskim stručnim
mišljenjem.
• Procjena utjecaja
Nije primjenjivo.
3.           PRAVNI ELEMENTI PRIJEDLOGA
Sažetak predloženog djelovanja
Prijenos izmjena sustava kontrole i izvršenja
NEAFC-a u pravo Unije.
• Pravna osnova
Članak 43. stavak 2. Ugovora o
funkcioniranju Europske unije
• Načelo supsidijarnosti
Prijedlog je u isključivoj nadležnosti
Europske unije. Stoga se načelo supsidijarnosti ne primjenjuje.
• Načelo proporcionalnosti
Prijedlogom se u pravo Unije ugrađuju
izmjene sustava donesene preporukama NEAFC-a 15/2013 i 9/2014 kako su
izmijenjene Preporukom 12/2015. Te su preporuke obvezujuće za ugovorne
strane NEAFC-a, a time i za EU. Stoga nije upitno načelo
proporcionalnosti.
• Izbor instrumenata
Predloženi instrument: uredba Europskog
parlamenta i Vijeća.
Ostala sredstva ne bi bila primjerena zbog
sljedećeg razloga: preporuke koje donose regionalne organizacije za
upravljanje u ribarstvu prenose se u uredbe Europskog parlamenta i Vijeća,
osim ako su ovlasti za njihov prijenos dodijeljene Komisiji, što nije
slučaj za navedene preporuke.
4.           UTJECAJ NA PRORAČUN
Prijedlog nema nikakav utjecaj na
proračun Unije.
2015/0063 (COD)
Prijedlog
UREDBE EUROPSKOG PARLAMENTA I VIJEĆA
o izmjeni Uredbe (EU) br. 1236/2010 Europskog
parlamenta i Vijeća o sustavu kontrole i izvršenja primjenjivom na
području obuhvaćenom Konvencijom o budućoj multilateralnoj
suradnji u ribarstvu sjeveroistočnog Atlantika
EUROPSKI PARLAMENT I VIJEĆE
EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 43. stavak 2.,
uzimajući u obzir prijedlog Europske
komisije,
nakon prosljeđivanja nacrta zakonodavnog
akta nacionalnim parlamentima,
uzimajući u obzir mišljenje Europskoga
gospodarskog i socijalnog odbora[3],

u skladu s redovnim zakonodavnim postupkom,
budući da:
(1)       Uredbom (EU)
br. 1236/2010 u pravo Unije prenesene su odredbe sustava kontrole i
izvršenja (dalje u tekstu „Sustav”) uspostavljenog preporukom koju je Komisija
za ribarstvo sjeveroistočnog Atlantika (NEAFC) donijela na svojem
godišnjem sastanku 15. studenoga 2006. te potom izmijenila preporukama donesenima
na godišnjim sastancima u studenome 2007., 2008. i 2009.
(2)       Na svojem godišnjem sastanku
u studenome 2012. NEAFC je donio Preporuku 15:2013 o izmjeni
članka 13. Sustava u pogledu prijave prekrcaja i luke iskrcaja. Na
svojem sljedećem godišnjem sastanku u studenome 2013. NEAFC je donio
Preporuku 9:2014 o izmjeni članaka 1., 20. do 25. i 28. Sustava u pogledu
definicija, niza odredbi koje se odnose na nadzor stranih ribarskih plovila
koji obavlja država luke te postupaka u slučaju prekršaja. Na svojem godišnjem
sastanku u studenome 2014. NEAFC je donio Preporuku 12:2015 o izmjeni Preporuke
9:2014 u pogledu članaka 22. i 23. Sustava koji se odnose na nadzor
stranih ribarskih plovila koji obavlja država luke.
(3)       U skladu s člancima 12.
i 15. Konvencije o budućoj multilateralnoj suradnji u ribarstvu
sjeveroistočnog Atlantika, koja je odobrena Odlukom Vijeća
81/608/EEZ, Preporuka 15:2013 stupila je na snagu 8. veljače 2013.
(4)       U skladu s njezinim odredbama
Preporuka 9:2014 kako je izmijenjena Preporukom 12:2015 stupit će na snagu
1. srpnja 2015.
(5)       Te je preporuke potrebno
prenijeti u pravo Unije. Stoga je potrebno na odgovarajući način
izmijeniti Uredbu (EU) br. 1236/2010,
DONIJELI SU OVU UREDBU:
Članak 1.
Uredba (EU) br. 1236/2010 mijenja se kako
slijedi:
(1)
Članak 3. mijenja se kako slijedi:
(a)
točka 6. zamjenjuje se sljedećim:
„6. „ribolovne aktivnosti” znači ribolov,
uključujući zajedničke ribolovne djelatnosti, djelatnosti
prerade ribe, prekrcaj ili istovar ribolovnih resursa ili njihovih proizvoda i
sve druge komercijalne djelatnosti pripreme za ribolov ili povezane s
ribolovom, uključujući, među ostalim, pakiranje, prijevoz,
opskrbu gorivom ili obnovu zaliha;”
(b)
točka 10. zamjenjuje se sljedećim:
„10. „plovilo neugovorne stranke” znači svako
plovilo koje se bavi ribolovnim aktivnostima, koje ne plovi pod zastavom
ugovorne stranke, uključujući plovila za koje postoje opravdani
razlozi za sumnju da su bez državne pripadnosti;”
(c)
točka 13. zamjenjuje se sljedećim:
„13. „luka” znači svako mjesto na obali koje
se koristi za iskrcaj ili pružanje usluga povezanih s ribolovnim aktivnostima
ili pomoćnih usluga, ili mjesto na obali ili u blizini obale koje je
ugovorna stranka odredila za prekrcaj ribolovnih resursa.”
(2)
U članku 9. stavku 1. točki (d) zadnja
rečenica zamjenjuje se sljedećim:
„Ne dovodeći u pitanje Poglavlje IV.,
najmanje 24 sata prije svakog iskrcaja, plovilo primatelj izvješćuje o
ukupnom ulovu na plovilu, ukupnoj težini za iskrcaj, imenu luke i procijenjenom
datumu i vremenu iskrcaja, bez obzira na to nalazi li se luka u kojoj se
obavlja iskrcaj unutar ili izvan područja Konvencije.”
(3)
Naslov Poglavlja IV. zamjenjuje se
sljedećim:
„NADZOR RIBE ULOVLJENE PLOVILIMA KOJA PLOVE POD
ZASTAVOM DRUGE UGOVORNE STRANKE KOJI OBAVLJA DRŽAVA LUKE”
(4)
Članak 22. zamjenjuje se sljedećim:
„Članak 22.
Područje primjene
Ne
dovodeći u pitanje Uredbu (EZ) br. 1224/2009 i Uredbu Vijeća (EZ) br.
1005/2008 (*), odredbe iz ovog Poglavlja primjenjuju se na uporabu luka država
članica od strane ribarskih plovila koja prevoze ribolovne resurse koje su
u području Konvencije ulovila ribarska plovila koja plove pod zastavom
druge ugovorne stranke i koji nisu bili prethodno iskrcani ili prekrcani u
luci.”
(*) Uredba Vijeća (EZ) br. 1005/2008 od
29. rujna 2008. o uspostavi sustava Zajednice za sprečavanje,
suzbijanje i zaustavljanje nezakonitog, neprijavljenog i nereguliranog ribolova
(SL L 286, 29.10.2008., str. 1.).
(5)
Članak 23. zamjenjuje se sljedećim:
„Članak 23.
Određene luke
Države članice određuju luke u kojima su
dopušteni iskrcaj i prekrcaj ribolovnih resursa koje su u području
Konvencije ulovila ribarska plovila koja plove pod zastavom druge ugovorne
stranke te pružanje lučkih usluga tim plovilima, i o tome obavješćuju
Komisiju. Komisija obavješćuje tajnika NEAFC-a o tim lukama te o svim promjenama
na popisu određenih luka najmanje 15 dana prije nego što promjena stupi na
snagu.
Iskrcaj i prekrcaj ribe koju su u području
Konvencije ulovila ribarska plovila koja plove pod zastavom druge ugovorne
stranke ili pružanje lučkih usluga tim plovilima dopušteno je samo u
određenim lukama.”
(6)
Članak 24. mijenja se kako slijedi:
(a)
Stavak 1. zamjenjuje se sljedećim:
„1. U skladu s člankom 6. Uredbe (EZ) br.
1005/2008, kada se zapovjednik ribarskog plovila koje prevozi ribu iz
članka 22. ove Uredbe namjerava usidriti u luci, zapovjednik plovila ili
njegov predstavnik obavješćuje nadležna tijela države članice luke
koju želi koristiti najkasnije tri radna dana prije procijenjenog vremena
dolaska.
Međutim, država članica može odrediti
drugi rok za obavijest, uzimajući posebno u obzir vrstu prerade ulovljene
ribe ili udaljenost između ribolovnih područja i njezinih luka. U tom
slučaju država članica o tome bez odlaganja obavješćuje Komisiju
ili tijelo koje je Komisija imenovala te tajnika NEAFC-a.”
(b)
u stavku 2. prvi podstavak zamjenjuje se
sljedećim:
„Pošiljatelj može otkazati prethodnu obavijest iz
stavka 1. tako da o tome obavijesti nadležna tijela luke u koju je zapovjednik
želio uploviti, najkasnije 24 sata prije prijavljenog procijenjenog vremena
dolaska u luku.”
(7)
Članak 25. mijenja se kako slijedi:
(a)
naslov se zamjenjuje sljedećim:
„Članak
25.
Odobrenje za iskrcaj ili prekrcaj i drugu
uporabu luke”
(b)
 u stavku 1. uvodna rečenica zamjenjuje se
sljedećim:
„1. Kao odgovor na obavijest dostavljenu u skladu
s člankom 24., država zastave ribarskog plovila koje namjerava obaviti
iskrcaj ili prekrcaj, ako je ribarsko plovilo obavljalo djelatnosti prekrcaja
izvan voda Unije, država ili države zastave plovila davatelja popunjavanjem
prethodne obavijesti iz članka 24. potvrđuju da:”
(c)
stavak 2. zamjenjuje se sljedećim:
„2. S iskrcajem ili prekrcajem može se
započeti tek nakon što su nadležna tijela države članice luke izdala
odobrenje urednim popunjavanjem prethodne obavijesti iz članka 24. To se
odobrenje izdaje samo ako je primljena potvrda od države zastave navedena u
stavku 1.”
(d)
umeće se sljedeći stavak 3.a:
„3 a. Iskrcaj, prekrcaj ili druga uporaba
luke ne odobrava se ako je država članica luke primila jasne dokaze da je
ulov na plovilu obavljen u suprotnosti s važećim zahtjevima ugovorne
stranke u pogledu područja pod njezinom nacionalnom nadležnošću.”
(e)
stavak 4. zamjenjuje se sljedećim:
„4. Nadležna tijela države članice luke o
svojoj odluci o odobrenju ili uskraćenju odobrenja iskrcaja ili prekrcaja
ili druge uporabe luke bez odlaganja obavješćuju zapovjednika plovila ili
njegova zamjenika te državu zastave plovila tako što na odgovarajući
način popunjavaju prethodnu obavijest iz članka 24. te o tome
obavješćuju tajnika NEAFC-a.”
(8)
Članak 26. mijenja se kako slijedi:
(a)
stavak 1. zamjenjuje se sljedećim:
„1. Svaka država članica obavlja inspekcijske
preglede najmanje 5 % iskrcane ili prekrcane svježe ribe i najmanje 7,5 %
zamrznute ribe u svojim lukama tijekom svake izvještajne godine, na temelju
upravljanja rizikom kojim se u obzir uzimaju smjernice navedene u Prilogu II.”
(b)
umeće se sljedeći stavak 1.a:
„1 a. Inspekcijski se pregledi obavljaju na
pošten, transparentan i nediskriminirajući način i pritom se ne
uznemirava nijedno plovilo.”
(c)
stavak 2. zamjenjuje se sljedećim:
„2. Inspektori pregledavaju sve odgovarajuće
dijelove plovila radi provjere usklađenosti s važećim mjerama
očuvanja i upravljanja. Inspekcijski pregledi obavljaju se u skladu s
postupcima utvrđenima u Prilogu III.”
(d)
umeće se sljedeći stavak 2.a:
„2 a. Države članice poduzimaju sve
potrebne napore kako bi olakšale komunikaciju sa zapovjednikom ili višim
članovima posade plovila, po mogućnosti i potrebi i tako da u pratnji
inspektora bude usmeni prevoditelj”;
(e)
umeće se sljedeći stavak 3.a:
„3 a. Inspektori države članice ne
miješaju se u sposobnost zapovjednika da komunicira s nadležnim tijelima države
zastave.”
(f)
stavak 4. zamjenjuje se sljedećim:
„4. Država članica luke može pozvati
inspektore drugih ugovornih stranaka da prate njezine inspektore i promatraju
inspekcijski pregled.”
(9)
U članku 29. stavku 2. dodaje se sljedeća
rečenica:
„Ako je to primjereno, država članica koja
obavlja inspekcijski pregled o rezultatima pregleda obavješćuje ugovornu
stranku u čijim se vodama prekršaj dogodio te državu čiji je
državljanin zapovjednik plovila.”
(10)
Naslov Priloga zamjenjuje se sljedećim:
„PRILOG I.
REGULIRANI
RESURSI”.
(11)
Dodaje se novi Prilog II. kako je utvrđeno u
Prilogu 1. ovoj Uredbi.
(12)
Dodaje se novi Prilog III. kako je utvrđeno u
Prilogu 2. ovoj Uredbi.
Članak 2.
Ova Uredba stupa na snagu trećeg dana od
dana objave u Službenom listu Europske unije.
Međutim, članak 1.
stavci 1., 4., 5., 6., 7., 8., 9., 10., 11. i 12. primjenjuju se od 1.
srpnja 2015.
Ova je Uredba u cijelosti
obvezujuća i izravno se primjenjuje u svim državama članicama.
Sastavljeno u Bruxellesu
Za Europski parlament                                  Za
Vijeće
Predsjednik                                                    Predsjednik
[1]               SL L 343, 22.12.2009., str. 1.
[2]               SL L 286, 29.10.2008., str. 1.
[3]               SL C , , str. .
PRILOZI
Prijedlogu
UREDBE EUROPSKOG PARLAMENTA I
VIJEĆA

o izmjeni Uredbe (EU) br. 1236/2010 Europskog parlamenta i Vijeća o
sustavu kontrole i izvršenja primjenjivom na području obuhvaćenom
Konvencijom o budućoj multilateralnoj suradnji u ribarstvu sjeveroistočnog
Atlantika

PRILOG
1.
Uredbi (EU) br. 1236/2010 dodaje se sljedeći Prilog II.:

„PRILOG II.
Opće
smjernice za upravljanje rizikom u vezi s nadzorom koji obavlja država luke
Upravljanje rizikom znači sustavno
prepoznavanje rizika i provedba svih mjera nužnih za ograničavanje
nastanka rizika. To uključuje aktivnosti kao što su prikupljanje podataka
i informacija, analiziranje i procjena rizika, priprema i poduzimanje mjera te
redovito praćenje i ocjenjivanje postupka i njegovih rezultata.
Na temelju svoje procjene rizika svaka država
članica luke određuje vlastitu strategiju upravljanja rizikom radi
postupanja u skladu s ovom Uredbom. U toj bi strategiji trebalo utvrditi,
opisati i dodijeliti odgovarajuće troškovno učinkovite instrumente
kontrole i sredstva za obavljanje inspekcijskih pregleda, ovisno o vrsti i
procijenjenom stupnju rizika, te navesti ostvarenje referentnog cilja.
Utvrđuju se kriteriji za procjenu rizika
te kriteriji upravljanja za aktivnosti provjere, inspekcijskog pregleda i
verifikacije kako bi se omogućila pravodobna analiza rizika i opća
procjena relevantnih podataka o kontroli i inspekcijskom pregledu.
Pojedina ribarska plovila, skupine ribarskih
plovila, vlasnici plovila i/ili ribolovne aktivnosti izlova različitih
vrsta i u različitim dijelovima područja Konvencije podliježu
kontroli i inspekcijom pregledu u skladu s utvrđenim stupnjem rizika, pri
čemu se za kontrolu iskrcaja i prekrcaja u luci koju provodi država
članica luke primjenjuju, među ostalim, sljedeće opće
pretpostavke u pogledu kriterija rizika:
(a)
ulov plovilom neugovorne stranke;
(b)
zamrznuti ulov;
(c)
veliki ulov;
(d)
ulov prethodno prekrcan na moru;
(e)
ulov ostvaren izvan voda koje su pod
nadležnošću ugovornih stranaka, odnosno u regulatornom području;
(f)
ulov ostvaren unutar i izvan područja
Konvencije;
(g)
ulov vrsta visoke vrijednosti;
(h)
ulov iz ribolovnih resursa u kojima postoje vrlo
ograničene mogućnosti ribolova;
(i)
broj prethodno obavljenih inspekcijskih pregleda i
broj otkrivenih prekršaja ribarskog plovila i/ili vlasnika plovila.”
PRILOZI
Prijedlogu
UREDBE EUROPSKOG PARLAMENTA I
VIJEĆA
o izmjeni Uredbe (EU) br. 1236/2010
Europskog parlamenta i Vijeća o sustavu kontrole i izvršenja primjenjivom
na području obuhvaćenom Konvencijom o budućoj multilateralnoj
suradnji u ribarstvu sjeveroistočnog Atlantika
PRILOG
2.
Uredbi (EU) br. 1236/2010 dodaje se sljedeći Prilog III.:

„PRILOG III.
Inspekcijski postupci u državi članici
luke

Nacionalni
inspektori
a)       provjeravaju
jesu li identifikacijski dokumenti plovila koji se nalaze na plovilu te podaci
o vlasniku plovila istiniti, potpuni i točni te u tu svrhu, ako je
potrebno, kontaktiraju s odgovarajućim tijelima države zastave ili
konzultiraju međunarodne registre plovila;
b)       provjeravaju
jesu li zastava i oznake plovila (npr. ime, vanjski registracijski broj,
identifikacijski broj plovila Međunarodne pomorske organizacije (IMO),
međunarodni radijski pozivni znak i druge oznake te osnovne dimenzije) u
skladu s podacima koji su navedeni u dokumentima;
c)       provjeravaju
jesu li odobrenja za ribolov i aktivnosti povezane s ribolovom istinita,
potpuna i točna te odgovaraju li podacima dostavljenima u skladu s
člankom 24.;
d)      pregledavaju
svu ostalu relevantnu dokumentaciju i evidencije na plovilu,
uključujući i one u elektroničkom obliku te podatke sustava za
praćenje plovila (VMS) države zastave ili regionalnih organizacija za
upravljanje u ribarstvu. Relevantna dokumentacija može uključivati brodske
dnevnike, dokumente o ulovu, prekrcaju i trgovini, popise posade, planove i
nacrte smještaja tereta, opise skladišta za ribu te dokumente propisane
Konvencijom o međunarodnoj trgovini ugroženim vrstama divlje faune i flore
(CITES);
e)       pregledavaju
sve relevantne ribolovne alate na plovilu, uključujući one koji nisu
na vidljivom mjestu, i slične uređaje te provjeravaju jesu li u
skladu s uvjetima odobrenja. Ribolovni se alati provjeravaju i kako bi se
provjerilo jesu li značajke kao što su veličina oka mrežnog tega i
debljina konca, uređaji i dodaci, dimenzije i konstrukcija mreža, vrša i
dredža te veličina i broj udica u skladu s važećim propisima te
odgovaraju li oznake onima koje su odobrene za dotično plovilo;
f)       utvrđuju
je li riba koja se nalazi na plovilu ulovljena u skladu s važećim
odobrenjima;
g)       prate
cijeli iskrcaj ili prekrcaj i uspoređuju količine po vrstama koje su
navedene u prethodnoj obavijesti o iskrcaju s količinama po vrstama koje
su iskrcane ili prekrcane;
h)       pregledavaju
ribu, uključujući i uzorkovanjem, kako bi utvrdili njezinu
količinu i sastav. Pritom inspektori mogu otvarati spremnike u koje je
riba prethodno zapakirana te premještati ulov ili spremnike kako bi se uvjerili
u ispravnost skladišta za ribu. Pregled može uključivati inspekcijski
pregled vrste proizvoda i utvrđivanje nominalne težine;
i)        nakon što
iskrcaj ili prekrcaj završi, provjeravaju i bilježe količine po vrstama
ribe koje ostaju na plovilu;
j)        ocjenjuju
postoje li jasni dokazi na temelju kojih se može zaključiti da je plovilo
obavljalo nezakoniti, neprijavljeni i neregulirani ribolov ili aktivnosti
povezane s ribolovom koje služe kao potpora nezakonitom, neprijavljenom i
nereguliranom ribolovu;
k)       zapovjedniku
plovila predaju zapisnik s rezultatima inspekcijskog pregleda i eventualnim
mjerama koje bi se mogle poduzeti. Zapisnik potpisuju inspektor i zapovjednik
plovila. Potpis zapovjednika plovila na zapisniku služi samo kao potvrda
primitka preslike zapisnika. Zapovjedniku plovila ostavlja se mogućnost da
doda eventualne primjedbe ili prigovore na zapisnik te se prema potrebi obrati
odgovarajućim tijelima države zastave, osobito ako ima ozbiljnih poteškoća
s razumijevanjem sadržaja zapisnika. Zapovjedniku plovila daje se preslika
zapisnika; te
l)        prema
potrebi i mogućnosti osiguravaju prijevod odgovarajuće
dokumentacije.”